平民過程

係指民間文化傳播嘅型式：通常有一細班人諗出咗一樣文化產物－歌、故仔或者遊戲等等，然後呢件產物因為受歡迎而喺人之間傳播，並且喺傳播嘅過程當中或多或少噉起變化，好多時最後會出咗多個版本。

音樂舞蹈 

世界多地嘅民間音樂舞蹈都有「由平民過程產生嘅」噉嘅情況，例子可以睇吓普卡同探戈等等。

遊戲設計 

遊戲呢家嘢喺人類文明誕生之前經已存在，而今日好多廣受人愛戴嘅遊戲，例如係西洋棋、圍棋、蔴雀、百家樂棋、印度十字棋同寶石棋等，閒閒地都有過千年歷史；但係古時並冇遊戲設計師呢個職業，所以一隻遊戲嘅演進過程通常係噉－某一個族群嘅人諗到隻遊戲出嚟，跟住呢班人喺佢哋之間玩吓玩吓，慢慢噉視乎隻遊戲玩起上嚟點修改隻遊戲嘅規則，跟住隻遊戲因為受歡迎而廣傳，最後有人覺得想制定一套標準規則，等唔同地方嘅人可以互相較量；例如係西洋棋噉，呢隻遊戲可以追溯到去成公元 600 年之前嘅印度，但喺打後嗰 1,000 年之內，西洋棋都係由唔同地方嘅人各自玩，各有自己嘅規則，要去到成 15 世紀，先有人開始傾要標準化西洋棋規則同埋搞大型國際比賽。

民俗
模因
文化進化
民間故事

攷 

文化
人類學